**A Magyar Építész Kamara**

**Tűzvédelmi Tagozatának ügyrendje**

**1. A Tagozat**

* 1. **megnevezése Magyar Építész Kamara Tűzvédelmi Tagozata**
  2. **levelezési címe** 1088 Budapest, Ötpacsirta utca 2.
  3. **rendeltetése** A tűzvédelmi szakterület érdekeltségébe tartozó – jogi személyiséggel nem rendelkező – kamarai tagok országos érdekképviseleti szerve
  4. **működési területe** azonos a Magyar Építész Kamara (továbbiakban: MÉK) működési területével
  5. **hatásköre** a tűzvédelmi tervezési kamarai tevékenység szakmai felügyelete.

1. **A Tűzvédelmi Tagozat működésének törvényi alapjai**

* A tervező és szakértő mérnökök, valamint építészek szakmai kamaráiról szóló, többször módosított 1996. évi LVIII. Törvény 2. § (4) bekezdése, különösen annak 18. §-a,
* A 2011. évi CXXVIII. Katasztrófavédelmi Törvény 160.§
* továbbá a MÉK Alapszabálya.

1. **A Tűzvédelmi Tagozat jogállása, felügyelete**

A Tűzvédelmi Tagozat tevékenységét a MÉK szervezetén belül, a MÉK Alapszabályában az önálló szakmai tagozatokra meghatározott jogkör szerint gyakorolja.

A Tűzvédelmi Tagozat felügyeleti szervei:

* a MÉK Küldöttgyűlése
* a MÉK Elnöksége
* a MÉK Felügyelő Bizottsága

1. **A Tűzvédelmi Tagozat céljai, feladatai és jogköre**
   1. **A Tűzvédelmi Tagozat célja:**
      1. a tűzvédelmi szakmagyakorlás közérdekűségét szem előtt tartó fejlesztésének elősegítése**;**
      2. a tűzvédelmi tervezési tevékenység jogszerűségének biztosítása**,**
      3. aszakmai munkában a tagok szakmai szempontú érdekeinek érvényesítése**,**
      4. a szakmai tevékenység általános színvonalának emelése, a szakmai közvélemény alakítása,
      5. a szakmagyakorlást megalapozó képzésekkel szemben támasztott elvárások megfogalmazása**;**
      6. figyelemmel kíséri, és következetesen szankcionálja a jogosulatlan, illetve hibás tevékenység gyakorlását;
      7. kapcsolattartás a MMK Tűzvédelmi Tagozatával.
   2. **A Tűzvédelmi Tagozat érdekeltségébe tartozó szakterületek**

Építmény (építmény, építményrész, építmény együttes), külön jogszabály szerinti építésügyi hatósági (létesítési, használatba vételi) engedélyezéséhez és műszaki megvalósításához (kivitelezéséhez) szükséges tűzvédelmi tervezői, szakértői tevékenység, beleértve különösen az építmények tűzvédelmi koncepciójának átfogó, valamint e koncepció érvényre juttatásához szükséges elemek, szerkezetek, berendezések, valamint műszaki megoldások tűzvédelmi tervezését, illetve ezzel kapcsolatban a szaktervezőkkel való kapcsolattartás, együttműködés, adatszolgáltatás révén a tevékenységek tűzvédelmi jellegű összehangolását. Nem tárgya a Tűzvédelmi Tagozat tevékenységének a beépített tűzvédelmi berendezések szaktervezése, de tárgya ezen szaktervek koordinálása a tűzvédelmi koncepció alapján.

A felsorolt szakterületek feladatainaktervezése, szakértése, tervellenőrzése, valamint a felsorolt szakterületek tűzvédelmi mérnöki tevékenységei: beruházás, felelős műszaki vezetés, műszaki ellenőrzés, építés-kivitelezés, létesítményüzemeltetés, építési-, illetve építőipari tűzvédelmi kutatás, fejlesztés, tűzvédelmi mérnöki tevékenységek oktatása, továbbá megvalósult építmények, beépített tűzvédelmi berendezések szakterülethez igazodó minőség ellenőrzése, felülvizsgálata.

* 1. **A Tűzvédelmi Tagozat a fentiek érdekében a következő feladatokat látja el:** 
     1. közreműködik a tűzvédelmi területre vonatkozó jogszabályok és hazai szabványok előkészítésében, továbbá véleményezi az egyeztetési szakaszban lévő, előkészített jogszabályokat**,** szabványokat,
     2. irányelveket dolgoz ki azon tűzvédelmi szakterületekre, amelyekre nincs vagy nem szükséges szabványokat kiadni,
     3. támogatja a tevékenységet gyakorló kamarai tagok hivatásgyakorlását, közreműködik a fiatal szakemberek szakmai felkészítésében, gyakorlati képzésében, közreműködik a tagozatba belépni kívánó kamarai tagok jogosultsági vizsgára felkészítésében**,**
     4. véleményezi és ajánlásokkal segíti az oktatási intézmények képzési céljait és a képzések tematikáját, a leadott tananyagot, ajánlásokkal segíti a MÉK oktatással kapcsolatos állásfoglalásait, a szakmai továbbképzési célokat, tartalmakat és mindezekhez tartozó képesítési követelmények viszonyát**,**
     5. közreműködik a hatáskörét érintő kamarai szabályzatok megalkotásában és naprakészen tartásában**,**
     6. a hatáskörét érintő kérdésekben saját kezdeményezésében önálló javaslatokat készít a MÉK Elnöksége számára, illetve előzetesen véleményezi a MÉK Elnöksége elé kerülő javaslatokat**,**
     7. kapcsolatot tart a szakterületet felügyelő Országos Katasztrófavédelmi Főigazgatósággal**,**
     8. a hatáskörét érintő kérdésekben a tevékenységét összehangolja a MÉK egyéb tagozataival, illetve a Magyar Mérnöki Kamarával, különösen utóbbi Tűzvédelmi Tagozatával, valamint más, illetékes szakmai és gazdasági szervezetekkel, szövetségekkel**,**
     9. ellátja a Tűzvédelmi Tagozat tagjainak érdekképviseletét a MÉK Alapszabályában meghatározott, a hatáskörét érintő ügyekben**.**
  2. **Véleményezési és egyetértési jog**
     1. A Tűzvédelmi Tagozat előzetes véleményezési joggal rendelkezik a MÉK szabályzatainak, állásfoglalásainak, iránymutatásainak és egyéb dokumentumainak elkészítésében.
     2. A Tűzvédelmi Tagozatnak minden, a hatáskörét érintő MÉK dokumentum előkészítése, egyeztetése és jóváhagyása során – különös tekintettel a szakmai jogszabálytervezetek véleményezésére – egyetértési joga van. A Tűzvédelmi Tagozat hatáskörét érintő dokumentum a Tűzvédelmi Tagozat Vezetősége egyetértésének hiányában nem hagyható jóvá. Amennyiben a Tűzvédelmi Tagozat egyetértési jogkörét érintő kérdésekben a MÉK Elnöksége és a Tűzvédelmi Tagozat Vezetősége egyeztetés után sem tud egyetértésre jutni, úgy a MÉK Küldöttgyűlése jogosult a döntés megállapítására**.**
     3. A Tűzvédelmi Tagozat – jogszabály, illetve a MÉK szabályzatain alapuló – állásfoglalásaitól a Területi Kamarák nem térhetnek el**.**

1. **A Tűzvédelmi Tagozat tagjai**
   1. Szakmai tagozat tagja csak területi építész kamarai tag lehet, felsőfokú tűzvédelmi végzettséggel. Az, akinek az adott tagozati szakterületben érvényes tervezői, szakértői, névjegyzéki bejegyzése van, a bejegyzéssel egyidőben a tagozat tagjává válik kivéve, ha nyilatkozik, hogy nem kíván a tagozat tagja lenni.
   2. Azok a MÉK tagok, akik számára az OKF tűzvédelmi szakértői jogosultságot adott, jelentkezést követően a Tűzvédelmi Tagozat tagjaivá válnak.
   3. Azok a MÉK tagok, akik felsőfokú tűzvédelmi végzettséggel nem rendelkeznek, a tagozat munkájában tanácskozási joggal részt vehetnek. A tanácskozási joggal rendelkezők nem a tagozat tagjai, így semmilyen jog vagy kötelezettség nem vonatkozik rájuk, azonban a szakmai tagozat munkájában az ügyrend szerint részt vehetnek.
   4. A Tűzvédelmi Tagozat tagjainak nyilvántartásáról a MÉK Titkársága gondoskodik és a nyilvántartásról a vezetőséget – kérésére – tájékoztatja**.**
   5. A tagozati tagság megszűnik:

* a tag lemondásával,
* a kamarai tagság megszűnésével.
* A kamarai tagság felfüggesztésének ideje alatt a tagozati tag jogai és kötelezettségei a tagozat munkájában szünetelnek.

1. **A Tűzvédelmi Tagozat szervezete és tisztségviselői**
   1. **A Tagozati Gyűlés összehívása és lebonyolítása**
      1. A Tagozati Gyűlés a szakmai tagozat legfőbb szerve. A Tagozati Gyűlést évente legalább egyszer, a MÉK Küldöttgyűlést megelőző időpontban kell tartani**.**
      2. A Tagozati Gyűlést a Tűzvédelmi Tagozat elnöke, vagy a MÉK Felügyelő Bizottságának elnöke, vagy a Tűzvédelmi Tagozat tagjainak legalább 10 %-ának kezdeményezésére a MÉK elnöke hívja össze**.**
      3. A Tagozati Gyűlésre meg kell hívni szavazati joggal a Tűzvédelmi Tagozat tagjait, valamint – tanácskozási joggal – a MÉK tisztségviselőit: a MÉK elnökét és a Felügyelő Bizottság Elnökét és ügyrend szerint a tanácskozási joggal rendelkező személyeket.
      4. A Tűzvédelmi Tagozat tagjait és a MÉK említett tisztségviselőit személyre szóló írásos (elektronikus formátumban is elegendő) meghívóval kell értesíteni, amelyben közölni kell a Tagozati Gyűlés időpontját, helyét, napirendi javaslatát és mellékletben az írásos beszámolókat, előterjesztéseket, határozati javaslatokat és az Ügyrendet érintő módosító szövegjavaslatokat**.**
      5. A Tagozati Gyűlésről az érintetteket a gyűlés megtartásának időpontja előtt legalább 20 naptári nappal értesíteni kell.
      6. A Tagozati Gyűlés határozatképes, ha a tagozati tagok több mint 50 %-a jelen van. Az azonos napirenddel megismételt tagozati gyűlés határozatképes, ha a tagozati tagok legalább 10 %-a jelen van.

Személyi kérdésben (választás-visszahívás) a tagozati gyűlés kizárólag akkor tekinthető határozatképesnek, ha 100 főnél kisebb tagozati létszám alatti tagozat esetén, a szavazásnál a tagok több, mint 25%-a jelen van. Határozatképtelenség miatt meghiúsult szavazás esetén a személyi kérdésben a tagozati gyűlést 30 napon belül meg kell ismételni.

* + 1. A Gyűlést a Tagozat elnöke nyitja meg és javaslatot tesz a levezető elnök személyére. A levezető elnök személyének (és az esetleges jegyzőkönyvvezetőnek, személyi döntések esetében a 3 fős szavazatszámláló bizottság tagjainak) megszavazása nyílt szavazással történik.
    2. A napirendet nyílt szavazással kell megszavazni. Csak megszavazott napirendi témák tárgyalhatók.
    3. A Tagozati Gyűlés a Tagozatot érintő ügyekben nyílt, többségi szavazással határozatokat hozhat, illetve irányelveket fogadhat el. Írásbeli szavazás szükség esetén szakmailag fontos és nem halasztható kérdésekben, jelenléti tagozati gyűlés összehívása nélkül – **elektronikus úton** – is tartható az alábbi feltételek fennállása esetén:
* Előzetes írásos előterjesztések esetében lehetséges - **az ügyrend elfogadása és a** titkos szavazást igénylő **esetek kivételével** - írásbeli szavazat leadása - **elektronikus úton -** is. Ez csak abban az esetben bonyolítható le, ha minden tagnak 8 nappal a szavazási ill. tagozati gyűlési határidő előtt a szavazásra bocsátott előterjesztés és határozati javaslat a szavazati határidő megjelölésével megküldésre kerül.
* Írásos szavazás esetén a tagság 50%+1 fő szavazatának beérkezése szükséges. Az írásban beérkezett minden szavazat valódiságáért a vezetőség – vitatott helyzetben, jogi felelősséggel is helytállóan – bizonyítható módon felelős.
* A szavazatokat a vezetőség számlálja és az eredményt, illetve a határozatokat a MÉK tagozati közleményeiben megjeleníti.
  + 1. A Tagozati Gyűlés által meghozott határozatokat, irányelveket sorszámmal kell ellátni a meghozatal évével törve, a Tagozat Elnökének, Vezetőségének kötelező érvénnyel figyelembe kell venniük. A határozatok nyilvántartásáról a tagozat elnöke gondoskodik. A határozatokat, irányelveket a MÉK honlapján is közzé kell tenni.
    2. A Tagozati Ügyrendet és módosításait is nyílt, többségi szavazással kell elfogadni.
    3. A tagozati gyűlésekről jegyzőkönyvet kell készíteni, amelybe bármely tag betekinthet. A jegyzőkönyvnek tartalmaznia kell a határozatok vagy állásfoglalások pontos szövegét, a szavazások eredményét. A jegyzőkönyvet a jegyzőkönyvvezető, a levezető elnök, a tagozat elnöke írják alá, és a Taggyűlés által kijelölt két tag hitelesíti.
    4. A Tagozati Gyűlés hatáskörébe tartozik:
* a szakmai tagozat illetékességébe tartozó kamarai feladatok megvitatása, s ezen körben irányelvek meghatározása,
  + - * + a Tűzvédelmi Tagozat elnökének, 3 fős vezetőségének, a tagozati küldötteknek és pótküldötteknek megválasztása és visszahívása,
        + a tagozat elnökének és vezetősége munkájának értékelése,
        + a MÉK Küldöttgyűlésébe a MÉK Alapszabályában meghatározott számú küldöttjeinek és pótküldötteinek elfogadása,
        + az OKF-el közösen alkotott tűzvédelmi tervezői (szakértői) vizsgabizottság tagjának megválasztása, valamint
        + a Tűzvédelmi Tagozat Ügyrendjének elfogadása,
        + a Tűzvédelmi Tagozat elnöki beszámolójának értékelése.
    1. A MÉK Felügyelő Bizottságának véleményét az ügyrend tervezetéről, tervezett módosításáról a tagozati gyűlésről szóló meghívóhoz mellékelni kell.
    2. A tagozati gyűlés jegyzőkönyvének elkészítésért a tagozat elnöke felel, amelynek egy aláírt példányát a MÉKTitkárságának kell leadni. A tagozati gyűlés jegyzőkönyveinek, valamint a jelenléti íveknek a megőrzéséért a MÉKTitkársága felel.
  1. **A Tűzvédelmi Tagozat tisztségviselőinek, küldötteinek és bizottságai tagjainak megválasztási és visszahívási szabályai**
     1. A tisztségviselők, küldöttek és bizottsági tagok megválasztása, vagy visszahívása titkos szavazással történik, de titkos szavazást egyéb témákban is elrendelhet a Tagozati Gyűlés többségi szavazással.
     2. A Tűzvédelmi Tagozat tisztségviselőinek (Elnök, vezetőségi tagok, póttagok) együttes megválasztásáról döntő Tisztújító Tagozati Gyűlés előtt legalább 20 nappal a vezetőségnek Jelölő Bizottságot kell felállítania, amely személyi javaslatot tesz a tisztségviselőkre. A Jelölő Bizottságnak nem lehetnek tagjai a vezetőségi tagok és a póttagok.
     3. Abban az esetben, ha csak tagozati elnök, vagy csak új vezetőség megválasztása válik szükségessé, azt is Tisztújító Tagozati Gyűlésen kell megtenni, az előző pontban leírtak figyelembe vételével.
     4. A küldöttek, pótküldöttek, valamint a bizottsági tagok és póttagok, továbbá a vezetőségi póttagok rendes, illetve rendkívüli Tagozati Gyűlésen egyaránt választhatók.
     5. Tisztségviselőnek, küldöttnek és szakmai minősítő bizottsági tagnak (és póttagnak) csak nyilvántartott, fegyelmi eljárás, illetve büntetés alatt nem álló tagozati tag választható meg**.**
     6. A MÉK Küldöttgyűlésén a Tűzvédelmi Tagozatot képviselő küldöttek és pótküldöttek személyére, továbbá a szakmai minősítő bizottság tagjaira és póttagjaira a tagozati vezetőség, vagy az általa kijelölt bizottság tesz javaslatot.
     7. A tisztségviselőnek és küldöttnek javasolt személyekről a választásról döntő Tagozati Gyűlés meghívójában a tagokat értesíteni kell.
     8. A Tűzvédelmi Tagozat tisztségviselőire, küldötteire és a szakmai minősítő bizottság tagjaira a Tagozati Gyűlésen is tehetnek javaslatot a szavazati joggal rendelkezők. Jelölőlistára való felkerülésükről a Gyűlés többségi nyílt szavazással dönt.
     9. Csak az a személy kerülhet jelölőlistára, aki a jelölést elfogadta.
     10. Külön szavazással kell szavazni az Elnökről, a vezetőségi tagokról, a küldöttekről, valamint a bizottságokba delegált személyekről. A szavazás sorrendjében az Elnök megszavazását követően annak eredményét közzé kell tenni. A nem győztes Elnök jelöltek automatikusan felkerülnek a választható vezetőségi tagok listájára.
     11. A tagozati tisztségviselők közül az elnök megválasztásához a jelenlévő, szavazásra jogosultak többségének (50 % + 1 fő) szavazata szükséges.
     12. Ha több jelölt közül egyik elnökjelölt sem kapta meg a leadott szavazatok 50 %+1-t, úgy pótválasztást kell rendezni. A pótválasztást azonnal meg kell tartani, és azt kell megválasztottnak tekinteni, aki a legtöbb érvényes szavazatot kapta. Szavazategyenlőség esetén azt kell megválasztottnak tekinteni, aki az első fordulóban több szavazatot kapott. Amennyiben csak egy elnökjelölt volt és az nem kapta meg a jelenlévő szavazásra jogosultak többségének (50 %+1 fő) szavazatát, akkor eredménytelennek kell tekinteni a szavazást.
     13. Vezetőségi tagok, küldöttgyűlési küldöttek, valamint a bizottsági tagok megválasztása a szavazólistán elért szavazatszámból következő sorrend alapján történik.
     14. A póttagok, illetve pótküldöttek a rájuk adott szavazatok számának sorrendjében válnak a jelöléskor meghatározott tisztség várományosaivá.
     15. A póttagot, illetve pótküldöttet (a szakmai minősítő bizottsági póttagok kivételével, akikre a MÉK Névjegyzéki Szabályzatában foglaltak irányadók) a Tagozat Elnöke írásban, megbízó levéllel hívja be a vezetőségi tagok, illetve a küldöttek közé. A pótküldött behívása esetén a küldött jogállásával rendelkezik.
     16. A tisztségviselők és küldöttek visszahívását kezdeményezheti (írásban):
         + a tagozat tagjainak legalább 10 %-a,
         + a MÉK Felügyelő Bizottsága,
         + küldött esetében a Tagozat vezetősége (kétharmados szavazati többséggel)
     17. A tisztségviselők, küldöttek visszaívásáról (valamint a szakmai minősítő bizottsági tagok visszahívásának kezdeményezéséről) – amennyiben az az elfogadott napirendi témák közé került – Tagozati Gyűlésen, titkos, többségi szavazással kell dönteni**.**
  2. **A Tűzvédelmi Tagozat Elnöke, Vezetősége**
     1. A Tagozati Gyűlés elnököt, háromtagú vezetőséget és egy póttagot választ, akik egyben a küldöttek is. A póttagot szükség esetén a Vezetőség hívja be, a kapott szavazatok sorrendjében.
     2. A Tagozat megalakulását követően a Tűzvédelmi Tagozat elnökét, illetve Vezetőségét a Tagozati Gyűlés egy évre választja, azután tisztújítást kell tartani. Ezt követően a Tűzvédelmi Tagozat elnökét, illetve Vezetőségét a Tagozati Gyűlés négy évre választja. A Tűzvédelmi Tagozat elnöke, illetve vezetőségi tagja visszahívható és újraválasztható. A visszahívásról a Tagozati Gyűlés dönt.
     3. A Tűzvédelmi Tagozatot a Tűzvédelmi Tagozat elnöke képviseli, aki egyben a MÉK tisztségviselője. Feladata ellátása körében részére utasítást csak a Tagozati Gyűlés, illetve a MÉK Küldöttgyűlése adhat. Tiszteletdíját a MÉK Küldöttgyűlése állapítja meg.
     4. Az Elnököt akadályoztatása esetén az általa írásban felkért tagozatvezetőségi tag képviseli.
     5. A Tűzvédelmi Tagozat elnökének feladata, hogy a Tűzvédelmi Tagozatra háruló szakmai feladatokat ellássa, illetve azt – a Vezetőség és a Tűzvédelmi Tagozat tagjainak, esetenként a MÉK Elnökségével történő egyeztetés alapján külső szakértők bevonásával – megszervezze.
     6. Az Elnök a MÉK Alapszabály értelmében tanácskozási jogú meghívottja a MÉK Küldöttgyűlésének.
     7. Az Elnök tanácskozási jogú állandó meghívottként részt vesz a MÉK Elnökségi ülésein és ott él a Tagozat véleményezési és egyetértési jogával, valamint kezdeményezheti valamely – a Tagozat érdekeltségébe tartozó – téma napirendre vételét.
     8. Az Elnök évente beszámol maga és a Vezetőség munkájáról a Tagozati Gyűlésen. Az Elnököt, akadályoztatása esetén az általa írásban felkért tagozatvezetőségi tag képviseli.
     9. A Tűzvédelmi Tagozat vezetősége az Elnök által meghatározott feladatokat látja el a MÉK Alapszabálya, illetve jelen Ügyrend keretei között.
     10. A VezetőségiÜlés
         + dönt a Tűzvédelmi Tagozat rendelkezésére álló pénzügyi keret felhasználásáról, valamint a Tűzvédelmi Tagozat éves munkatervéről;
         + szakterületet képviselő tagokat javasol a MÉK delegáltjaként tervpályázati és egyéb zsűrikbe, valamint tervtanácsokba;
         + dönt arról, hogy a vezetőségi üléseken a vezetőségi póttagok is állandó meghívottként, szavazati joggal részt vegyenek;
         + döntéseket, határozatokat, állásfoglalásokat hoz a Tagozatot érintő ügyekben abban az esetben, ha a szavazati jogú tagok (Elnök, vezetőségi tagok és póttagok) legalább fele jelen van.
     11. A Tűzvédelmi Tagozat vezetősége szükség szerint ülésezik. Az üléseket az Elnök hívja össze és vezeti le.
     12. A Tűzvédelmi Tagozat vezetősége dönthet arról, hogy a vezetőségi üléseken a vezetőségi póttagok is állandó meghívottként, szavazati joggal részt vegyenek.
     13. A Tűzvédelmi Tagozat vezetőségi ülése a Tűzvédelmi Tagozatot érintő ügyekben döntéseket, határozatokat, állásfoglalásokat hozhat abban az esetben, ha a szavazati jogú tagok (Elnök, vezetőségi tagok és póttagok) legalább fele jelen van.
     14. A döntéseket, határozatokat, állásfoglalásokat a vezetőségi ülés szótöbbséggel, nyílt szavazással hozza meg, szavazategyenlőség esetén az Elnök szavazata dönt.
     15. A vezetőségi ülésekről írásos emlékeztető készül. A vezetőségi ülésekről készített emlékeztető, jegyzőkönyv elkészítésért a tagozat elnöke felel, amelynek egy aláírt példányát a jelenléti ívvel együtt a MÉK Titkárságának kell leadni. Az emlékeztetők, jegyzőkönyvek és ajelenléti ívek megőrzéséért a MÉK Titkársága felel.
     16. A vezetőségi ülések – személyi döntések eseteit leszámítva – a Tűzvédelmi Tagozat tagsága előtt nyilvánosak, de a részvételi szándékot a vezetőség felé előre jelezni kell.
     17. A tagozati elnöknek át kell adnia a tagozati tagfelvétellel kapcsolatos iratok egy példányát a MÉK Titkárságának. A tagozat pozitív döntéséről a MÉK Titkársága értesíti az illetékes területi kamara titkárát azországos nyilvántartásba vétel végett.

1. **A Tűzvédelmi Tagozat működésének feltételei, fedezete**
   1. A szakmai tagozat feladatainak ellátása során felmerülő adminisztrációs teendőket a MÉK Alapszabályának 3.8.5. és 3.8.6. pontja szerint a MÉK Titkársága látja el, a tagozat rendelkezésére álló pénzügyi keretről a MÉK Küldöttgyűlése dönt.
2. **Záró rendelkezések**
   1. Jelen ügyrendet a Tagozati Gyűlés 2020. 10. 22. napján fogadta el.

**……………………………..**

**Dr. Takács Lajos Gábor**

**Tűzvédelmi Tagozat elnöke**